Foto: primeminister.kz 7 fevral kuni O‘zbekiston Prezidenti Shavkat Mirziyoyev Qozog‘iston bosh vazirining birinchi o‘rinbosari Asqar Maminni «Do‘stlik» ordeni bilan mukofotlash to‘g‘risidagi farmonni imzoladi. Bu haqda TIV matbuot xizmati xabar qildi. Asqar Mamin O‘zbekiston va Qozog‘iston o‘rtasidagi ko‘p qirrali o‘zaro manfaatli munosabatlarni rivojlantirishdagi katta xizmatlari, mamlakatlar o‘rtasida temir yo‘l transporti sohasidagi hamkorlikni kengaytirish va chuqurlashtirishga qo‘shgan shaxsiy xissasi, shuningdek mintaqalararo ahamiyatga ega yirik loyihalarni amalga oshirish va Markaziy Osiyo mintaqasidagi xalqaro transport koridorlarini yaratishda faol ishtirok etganligi uchun mukofotlandi.